
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2319 

27 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Πολιτικού Γραφείου Αναπληρωτή Υπουργού 
Περιβάλλοντος και Ενέργειας και σύσταση θέσε¬ 
ων Μετακλητών Υπαλλήλων, Ειδικών Συμβούλων 

και Ειδικών Συνεργατών. 1 

Οριοθέτηση περιοχών και χορήγηση στεγαστικής 
συνδρομής για την αποκατάσταση των ζημιών σε 
κτίρια, από την πυρκαγιά της 17ης Ιουλίου 2015 
σε περιοχές της Περιφερειακής Ενότητας Κεντρι¬ 
κού Τομέα Αθηνών της Περιφέρειας Αττικής, και 
από την πυρκαγιά της 17ης με 20ης Ιουλίου 2015 
σε περιοχές της Περιφερειακής Ενότητας Λακω¬ 
νίας, της Περιφέρειας Πελοποννήσου. 2 

1η τροποποίηση της υπ’ αριθμ. 18827/5992/Π08/6/ 
00036/Σ/Ν.3908/2011/12-3-2014 απόφασης του 
Περιφερειάρχη Πελοποννήσου, περί «υπαγωγής 
επενδυτικού σχεδίου της επιχείρησης «Αγρό- 
πολυ Πύλου, Ελαιουργική Ενεργειακή Ετερόρ¬ 
ρυθμη Εταιρεία» με δ.τ. «ΑΘΒΟΡΟΙΥ ΠΚΚ», στην 
κατηγορία της Περιφερειακής Συνοχής των Γ ε¬ 
νικών Επενδυτικών Σχεδίων του άρθρου 6 του 
Ν. 3908/2011 (1η Περίοδος 2013), όπως ισχύει, για 
την ενίσχυσή της με το κίνητρο της επιχορήγη¬ 
σης», η οποία δημοσιεύθηκε στο Φ.Ε.Κ. 783/Β7 


13-3-2014. 3 

Καθορισμός αρμοδιότητας κάθε Κέντρου Προώθη¬ 
σης Απασχόλησης (ΚΠΑ2) και κάθε Εκπαιδευτι¬ 
κής Μονάδας του Οργανισμού Απασχόλησης Ερ¬ 
γατικού Δυναμικού (Ο.Α.Ε.Δ.). 4 


ΑΠΟΦΑΣΕΙ Σ 

Αριθμ. οικ. 45405 (1) 


Σύσταση Πολιτικού Γραφείου Αναπληρωτή Υπουργού 
Περιβάλλοντος και Ενέργειας και σύσταση θέσεων 
Μετακλητών Υπαλλήλων, Ειδικών Συμβούλων και Ει¬ 
δικών Συνεργατών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των άρθρων 55 και 56 και 90 του 


Κώδικα Νομοθεσίας για την «Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
Π.δ/τος 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α' 98). 

2. Τις διατάξεις των άρθρων 23 και 24 του Ν. 4320/2015 
«Ρυθμίσεις για τη λήψη άμεσων μέτρων και λοιπές δια¬ 
τάξεις» (Α' 29). 

3. Το Π.δ/γμα 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (Α' 167) 
όπως ισχύει. 

4. Το Π.δ/γμα 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών και 
Δικτύων, και του Υπουργείου Παραγωγικής Ανασυγκρό¬ 
τησης, Περιβάλλοντος και Ενέργειας σε Υπουργείο Πε¬ 
ριβάλλοντος και Ενέργειας...» (Α' 114). 

5. Το Π.δ/γμα 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

6. Τις διατάξεις του άρθρου 77 παρ. 3 του Ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ)-δημόσιο λογιστικό 
και άλλες διατάξεις» (Α' 143). 

7. Το Π.δ/γμα 113/2010 «Ανάληψη υποχρεώσεων από 
τους διατάκτες» (Α' 194). 

8. Την με αριθμ. πρωτ. 2/16306/0022/23-2-2012 κοινή 
απόφαση του Υφυπουργού Διοικητικής Μεταρρύθ¬ 
μισης και Η/Δ και του Αναπληρωτή Υπουργού Οικο¬ 
νομικών «Αποδοχές μετακλητών, ειδικών συμβούλων 
και συνεργατών των Πολιτικών Γραφείων μελών της 
Κυβέρνησης, Υφυπουργών και Γενικών Γραμματέων» 
(78/ΥΌ.Δ.Δ./24-2-2012), όπως τροποποιήθηκε και ισχύει. 

9. Τη με αριθμ. Υ2/22-9-2015 «Σύσταση θέσεων Ανα¬ 
πληρωτών Υπουργών και Υφυπουργών» (Β' 2076). 

10. Τη με αριθμ. Υ29/8-10-2015 του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168). 

11. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Υπουργείου Περιβάλλοντος και Ενέργειας ύψους 
61.439,62€ περίπου για το τρέχον οικονομικό έτος και 
για κάθε επόμενο έτος 225.735,00€ περίπου που θα κα¬ 
λυφθεί από τις πιστώσεις των ΚΑΕ 0211: 58183/15.12.2014, 
αα810, ΚΑΕ 0213: 57992/12-12-2014 αα860, ΚΑΕ 0215 
57993/12-12-2014, αα1303, ΚΑΕ 0291: 57995/12.12.2014, 
αα887, ΚΑΕ 0292: 58181/15-12-2014, αα809, ΚΑΕ 0293: 

57996/12-12-2014, αα 1299, ΚΑΕ 0511: 1426/14-1-2015, αα 
7067, 31204/13-7-2015, αα 59111, 37411/3-9-2015, αα 72458, 
ΚΑΕ 0512: 1420/14-1-2015, αα 7069, 31208/13-7-2015, αα 
59107, 37412/3-9-2015, αα 72451 του Ειδικού Φορέα 31-110. 

12. Τη με αριθμ. πρωτ. 42958/8-10-2015 εισήγηση του 
Προϊσταμένου της Γεν Διεύθυνσης Οικονομικών, Διοι¬ 
κητικών Υπηρεσιών και Ηλ/κης Διακυβέρνησης, απο¬ 
φασίζουμε: 

1. Συνιστάται, από 23-9-2015 Πολιτικό Γραφείο Ανα¬ 
πληρωτή Υπουργού Περιβάλλοντος και Ενέργειας, για 
να επικουρεί στο έργο του τον Αναπληρωτή Υπουργό 
Περιβάλλοντος και Ενέργειας. 

2. Στο ανωτέρω Πολιτικό Γραφείο συνιστώνται, για την 
εκπλήρωση του σκοπού του, τέσσερις (4) θέσεις μετα¬ 
κλητών υπαλλήλων και τρεις (3) ενιαίες θέσεις ειδικών 
συμβούλων και ειδικών συνεργατών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ 

ΟΙΚΟΝΟΜΙΚΩΝ ΚΑΙ ΕΝΕΡΓΕΙΑΣ 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΝΑΓΙΩΤΗΣ ΣΚΟΥΡΛΕΤΗΣ 
-♦- 

Αριθμ. ΔΑΕΦΚ/3371/Α325 (2) 

Οριοθέτηση περιοχών και χορήγηση στεγαστικής συν¬ 
δρομής για την αποκατάσταση των ζημιών σε κτίρια, 
από την πυρκαγιά της 17ης Ιουλίου 2015 σε περιοχές 
της Περιφερειακής Ενότητας Κεντρικού Τομέα Αθη¬ 
νών της Περιφέρειας Αττικής, και από την πυρκαγιά 
της 17ης με 20ης Ιουλίου 2015 σε περιοχές της Πε¬ 
ριφερειακής Ενότητας Λακωνίας, της Περιφέρειας 
Πελοποννήσου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 
ΟΙΚΟΝΟΜΙΚΩΝ - ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της από 28-07-1978 Πράξης Νομοθε¬ 
τικού Περιεχομένου του Προέδρου της Δημοκρατίας 
«περί αποκαταστάσεως ζημιών εκ των σεισμών 1978 
εις περιοχή Βορείου Ελλάδος κ.λπ. και ρυθμίσεως ετέ¬ 
ρων συναφών θεμάτων» που κυρώθηκε, τροποποιή¬ 
θηκε και συμπληρώθηκε με τον Ν. 867/1979 (Φ.Ε.Κ. 24/ 
Α707-02-1979). 

2. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
Ν. 1190/1981 (Φ.Ε.Κ. 203/Α730-07-1981) καθώς και τις δια¬ 
τάξεις του άρθρου πέμπτου του Ν. 1190/1981 (Φ.Ε.Κ. 203/ 
Α730-07-1981) όπως τροποποιήθηκε και συμπληρώθηκε 
με το άρθρο 1, παρ. 42 και 43 του Ν. 2412/1996 «Μετα¬ 
φορά αρμοδιοτήτων από το Υπουργικό Συμβούλιο σε 
άλλα Κυβερνητικά όργανα και άλλες διατάξεις» (Φ.Ε.Κ. 
123/Α717-06-1996). 

3. Τις διατάξεις του Ν. 128/1975 (Φ.Ε.Κ. 178/Α728-08-1975) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 


4. Τις διατάξεις του άρθρου 3, παρ. 3, τελευταίο εδάφιο 
του Ν. 1266/1982 (Φ.Ε.Κ. 81/Α') «Περί οργάνων ασκήσεως 
της νομισματικής, πιστωτικής και συναλλαγματικής πο¬ 
λιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/1984 (Φ.Ε.Κ. 23/Α') «Περί 
ΔημοσίωνΈργων και ρυθμίσεις συναφών θεμάτων». 

5. Τις διατάξεις του άρθρου 22 του Ν. 2362/1995 (Φ.Ε.Κ. 
247/Α727-11-1995) «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» καθώς 
και αυτές των άρθρων 20 και 77 του Ν. 4270/2014 «Αρχές 
δημοσιονομικής διαχείρισης και εποπτείας - δημόσιο 
λογιστικό» (Φ.Ε.Κ. 143Α'). 

6. Τις διατάξεις του άρθρου 10 του Ν. 2576/1998 (Φ.Ε.Κ. 
25/Α709-02-1998) «Βελτίωση των διαδικασιών για την 
ανάθεση της κατασκευής των δημοσίων έργων και άλ¬ 
λες διατάξεις» όπως συμπληρώθηκε με το άρθρο 84 
του Ν. 4313/2014 (Φ.Ε.Κ. 261/Α717-1-2014). 

7. Το Ν. 3861/2010 (Φ.Ε.Κ. 112/Α713-07-2010) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτο- 
διοικητικών οργάνων στο Διαδίκτυο «Πρόγραμμα Διαύ¬ 
γεια» και άλλες διατάξεις». 

8. Τις διατάξεις του άρθρου 129 του Ν. 4199/2013 (Φ.Ε.Κ. 
216/Α711-10-2013) «Δημόσιες υπεραστικές οδικές μεταφο¬ 
ρές επιβατών - Ρυθμιστική Αρχή Επιβατικών Μεταφορών 
και άλλες διατάξεις». 

9. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.δ. 63/2005 (Φ.Ε.Κ. 
98/Α722-04-2005). 

10. Τις διατάξεις του Π.δ. 113/2010 «Ανάληψη υποχρεώ¬ 
σεων από τους Διατάκτες» (Φ.Ε.Κ. 194Α'). 

11. Το Π.δ. 109/2014 (Φ.Ε.Κ. 176/Α729-08-2014) «Οργανι¬ 
σμός του Υπουργείου Υποδομών, Μεταφορών και Δι¬ 
κτύων». 

12. Την υπ’ αριθμ. πρωτ. οικ. 20669/30-03-2015 από¬ 
φαση διορισμού του Γενικού Γραμματέα Υποδομών 
του Υπουργείου Οικονομίας, Υποδομών, Ναυτιλίας και 
Τουρισμού. 

13. Τη με αρ. πρωτ. οικ. 33497/456/29-05-2015 (Φ.Ε.Κ. 
1008/Β729-05-2015) απόφαση του Αναπληρωτή Υπουρ¬ 
γού Οικονομίας, Υποδομών, Ναυτιλίας και Τουρισμού 
με θέμα «Μεταβίβαση δικαιώματος υπογραφής «με 
εντολή Αναπληρωτή Υπουργού» στους: Γενική Γραμ¬ 
ματέα επί θεμάτων Υποδομών, Μεταφορών και Δικτύων, 
όπως αυτά ορίζονται σύμφωνα με το άρθρο 2 παρ. 1β 
του Π.δ. 109/2014, Γενικό Γραμματέα Υποδομών, Γενι¬ 
κό Γραμματέα Τηλεπικοινωνιών και Ταχυδρομείων και 
στους Προϊστάμενους Γ ενικών Διευθύνσεων, Προϊστα¬ 
μένους Διευθύνσεων και Προϊσταμένους Τμημάτων 
του Π.δ. 109/2014, όπως ισχύει» η οποία εξακολουθεί να 
ισχύει μέχρι την ανάκλησή της από το αρμόδιο όργα¬ 
νο (παρ. 4 του άρθρου 29 του Ν. 1558/1985 (Φ.Ε.Κ. 137/ 
Α726-07-1985). 

14. Το άρθρο 1 του Π.δ. 24/2015 (Φ.Ε.Κ. 20/Α727-01 -2015) 
που αφορά στη σύσταση του Υπουργείου «Εσωτερικών 
και Διοικητικής Ανασυγκρότησης». 

15. Τα άρθρα 2 και 3 του Π.δ. 70/2015 (Φ.Ε.Κ. 114/Α7 
22-09-2015) που αφορούν στη μετονομασία του Υπουρ¬ 
γείου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού και 
στην ανασύσταση του Υπουργείου Υποδομών, Μεταφο¬ 
ρών και Δικτύων αντίστοιχα. 

16. Το Π.δ. 73/2015 (Φ.Ε.Κ. 116/Α723-09-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

17. Την υπ’ αριθμ. πρωτ. Δ16α/04/773/29-11-1990 (Φ.Ε.Κ. 
746/Β730-11-1990) κοινή απόφαση του Υπουργού Προε¬ 
δρίας και του Αναπληρωτή Υπουργού ΠΕ.ΧΩ.Δ.Ε. «περί 
εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

18. Την υπ’ αριθμ. πρωτ. 50148/542/24-06-1992 (Φ.Ε.Κ. 
420/Β'/01-07-1992) κοινή απόφαση των Υπουργών Εθν. 
Οικονομίας, Οικονομικών και Βιομηχανίας, Ενέργειας 
και Τεχνολογίας και Εμπορίου «Περιστολή δαπανών 
Δημοσίου Τομέα». 

19. Την υπ’ αριθμ. πρωτ. οικ. 6772/Β9β/19-12-2011 (Φ.Ε.Κ. 
3201/Β'/30-12-2011) απόφαση Υφυπουργού Υ.ΜΕ.Δ. «Τι¬ 
μολόγιο υπολογισμού της δαπάνης των εργασιών επι¬ 
σκευής για την αποκατάσταση των ζημιών σε κτίρια 
που έχουν πληγεί από φυσικές καταστροφές (σεισμό, 
πυρκαγιά, πλημμύρα, κατολίσθηση) και της αντίστοιχης 
Στεγαστικής Συνδρομής». 

20. Τον Κανονισμό (ΕΕ) αριθμ. 651/2014 της Επιτρο¬ 
πής της 17ης Ιουνίου 2014 (ΟϋΙ_ 187, 26-6-2014, ρ. 1-78) 
για την κήρυξη ορισμένων κατηγοριών ενισχύσεων ως 
συμβατών με την εσωτερική αγορά και κατ’ εφαρμογή 
των άρθρων 107 και 108 της Συνθήκης (και ιδίως το 
άρθρο 50). 

21. Τον Κανονισμό (ΕΕ) αριθμ. 702/2014 της Επιτροπής 
της 25ης Ιουνίου 2014 (ΟϋΙ_ 193, 1-7-2014, ρ. 1-75) για 
την κήρυξη ορισμένων κατηγοριών ενισχύσεων στους 
τομείς της γεωργίας και δασοκομίας και σε αγροτικές 
περιοχές συμβιβάσιμων με την εσωτερική αγορά κατ’ 
εφαρμογή των άρθρων 107 και 108 της Συνθήκης για 
τη λειτουργία της Ευρωπαϊκής Ένωσης» (και ιδίως το 
άρθρο 30). 

22. Τον Κανονισμό (ΕΕ) αριθ. 1388/2014 της Επιτροπής 
της 16ης Δεκεμβρίου 2014 (Ι_ 369, 24-12-2014, ρ. 37-63) 
για την κήρυξη ορισμένων κατηγοριών ενισχύσεων σε 
επιχειρήσεις που δραστηριοποιούνται στην παραγωγή, 
τη μεταποίηση και την εμπορία προϊόντων αλιείας και 
υδατοκαλλιέργειας συμβατών με την εσωτερική αγορά 
κατ’ εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης (και ιδίως 
το άρθρο 44). 

23. Τον ορισμό της «επιχείρησης» σύμφωνα με το άρ¬ 
θρο 1 του παραρτήματος I του Κανονισμού 651/2014, το 
άρθρο 1 του παραρτήματος I του Κανονισμού 702/2014 
και το άρθρο 1 του παραρτήματος I του Κανονισμού 
1388/2014. 

24. Την υπ’ αριθμ. πρωτ. οικ. 16498/1586/06-02-2014 
Διαπιστωτική Πράξη του Γεν. Γραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλά¬ 
δας και Ιονίου για την έναρξη λειτουργίας του Τομέα 
Αποκατάστασης Σεισμοπλήκτων Ν. Μεσσηνίας (Τ.Α.Σ. 
Ν. Μεσσηνίας) με έδρα την Καλαμάτα. 

25. Το υπ’ αριθμ. πρωτ. 95753/35411/21-07-2015 (αρ. 
πρωτ. Δ.Α.Ε.Φ.Κ. 3295/15) έγγραφο και το υπ’ αριθμ. πρωτ. 
99267/36874/31-07-2015 (αρ. πρωτ. Δ.Α.Ε.Φ.Κ. 3371/15) έγ¬ 
γραφο με τα συνημμένα του, της Διεύθυνσης Πολιτικής 
Προστασίας της Περιφέρειας Πελοποννήσου. 

26. Τις αυτοψίες που διενήργησαν οι μηχανικοί της 
Διεύθυνσης Αποκατάστασης Επιπτώσεων Φυσικών Κα¬ 
ταστροφών (Δ.Α.Ε.Φ.Κ.) στα πληγέντα κτίρια του Δήμου 
Βύρωνα από την πυρκαγιά της 17ης Ιουλίου 2015 και 


του Δήμου Μονεμβασιάς από την πυρκαγιά της 17ης 
με 20ης Ιουλίου 2015. 

27. Τις έκτακτες στεγαστικές και λοιπές ανάγκες, που 
έχουν δημιουργηθεί στους κατοίκους του Δήμου Βύ¬ 
ρωνα από την πυρκαγιά της 17ης Ιουλίου 2015 και του 
Δήμου Μονεμβασιάς από την πυρκαγιά της 17ης με 20ης 
Ιουλίου 2015. 

28. Το γεγονός ότι η πυρκαγιά της 17ης Ιουλίου 2015 
που έπληξε περιοχές του Δήμου Βύρωνα και η πυρκαγιά 
της 17ης με 20ης Ιουλίου 2015 που έπληξε περιοχές του 
Δήμου Μονεμβασιάς ορίζονται ως φυσική καταστροφή. 

29. Το γεγονός ότι από τις διατάξεις της παρούσας 
προκαλούνται οι ακόλουθες δαπάνες: 

Α) Σε βάρος του Προγράμματος Δημοσίων Επενδύσε¬ 
ων της ΣΑΕ 069 δαπάνη ύψους ευρώ 808.420 περίπου 
για την παροχή της Δωρεάν Κρατικής Αρωγής και των 
εξόδων κίνησης των μηχανικών. 

Β) Σε βάρος του λογαριασμού του Ν. 128/1975 (Φ.Ε.Κ. 
178/Α728-08-1975) δαπάνη ύψους ευρώ 267.750 περίπου 
για την κάλυψη των τόκων των χορηγούμενων δανείων. 

και επειδή, 

• από την πυρκαγιά της 17ης Ιουλίου 2015 που έπληξε 
περιοχές της Περιφερειακής Ενότητας Κεντρικού Το¬ 
μέα Αθηνών και την πυρκαγιά της 17ης με 20ης Ιουλίου 
2015 που έπληξε περιοχές της Περιφερειακής Ενότητας 
Λακωνίας προκλήθηκαν εκτεταμένες ζημιές σε πολλά 
κτίρια, αποφασίζουμε: 

1. ΟΡΙΟΘΕΤΗΣΗ ΠΥΡΟΠΛΗΚΤΩΝ ΠΕΡΙΟΧΩΝ 

1.1 Εφαρμόζουμε αναλόγως τις διατάξεις της από 
28.07.1978 Πράξεως Νομοθετικού Περιεχομένου «Περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κ.λπ.», η οποία κυρώθηκε, τροποποιήθηκε 
και συμπληρώθηκε με τους Νόμους 867/1979 (Φ.Ε.Κ. 24/ 
Α707-02-1979), 1048/1980 (Φ.Ε.Κ. 101 Α'), 1133/1981 (Φ.Ε.Κ. 
54 Α') και 1190/1981 (Φ.Ε.Κ. 203/Α730-07-1981) καθώς και 
τις σχετικές κανονιστικές πράξεις που ισχύουν σήμερα, 
για την αποκατάσταση των ζημιών που προκλήθηκαν 
στα κτίρια από την πυρκαγιά της 17ης Ιουλίου 2015 και 
την πυρκαγιά της 17ης με 20ης Ιουλίου 2015, οι οποίες 
έχουν χαρακτήρα φυσικής καταστροφής, στα διοικητικά 
όρια της Πολεοδομικής Ενότητας Καρέα, του Δήμου 
Βύρωνα, της Περιφερειακής Ενότητας Κεντρικού Τομέα 
Αθηνών, της Περιφέρειας Αττικής, καθώς και της Δ.Κ. 
Νεαπόλεως και των Τ.Κ. Μεσοχωριού, Φαρακλού, Αγίου 
Νικολάου Βοιών, Λαχίου, Κάμπου, της Δημοτικής Ενότη¬ 
τας Βοιών, του Δήμου Μονεμβασιάς, της Περιφερειακής 
Ενότητας Λακωνίας, της Περιφέρειας Πελοποννήσου, 
αντίστοιχα. 

1.2 Το έργο της αποκατάστασης των ζημιών σε κτίρια, 
από την πυρκαγιά της 17ης Ιουλίου 2015 που έπληξε 
τις προαναφερόμενες περιοχές της Περιφερειακής 
Ενότητας Κεντρικού Τομέα Αθηνών, της Περιφέρει¬ 
ας Αττικής, αναλαμβάνει η Δ.Α.Ε.Φ.Κ. η οποία εφεξής 
στην παρούσα απόφαση θα αποκαλείται «αρμόδια 
Υπηρεσία». 

1.3 Το έργο της αποκατάστασης των ζημιών σε κτί¬ 
ρια, από την πυρκαγιά της 17ης με 20ης Ιουλίου 2015 
που έπληξε τις προαναφερόμενες περιοχές της Περι¬ 
φερειακής Ενότητας Λακωνίας, της Περιφέρειας Πε¬ 
λοποννήσου αναλαμβάνει ο Τομέας Αποκατάστασης 
Σεισμοπλήκτων Ν. Μεσσηνίας (Τ.Α.Σ. Ν. Μεσσηνίας) ο 
οποίος εφεξής στην παρούσα απόφαση θα αποκαλείται 
«αρμόδια Υπηρεσία». 

2. ΠΡΟΘΕΣΜΙΕΣ 

Οι ιδιοκτήτες (ή όλοι οι συνιδιοκτήτες) των κτιρίων 
που έχουν πληγεί από τις πυρκαγιές του θέματος προ- 
κειμένου να τους χορηγηθεί Στεγαστική Συνδρομή (Σ.Σ.) 
για την αποκατάσταση των ζημιών που έχουν προκληθεί 
σε αυτά, πρέπει να υποβάλουν στην αρμόδια Υπηρεσία 
αρχική αίτηση: 

α) για τη διενέργεια αυτοψίας στο πληγέν κτίριο, 
εφόσον επιθυμούν τον έλεγχο του και την έκδοση πο¬ 
ρίσματος χαρακτηρισμού του, εντός προθεσμίας τριών 
(3) μηνών από τη δημοσίευση σε Φ.Ε.Κ. της παρούσας 
απόφασης. Η αίτηση αυτή θα συνοδεύεται από τίτλους 
ιδιοκτησίας, οδοιπορικό σκαρίφημα και φωτογραφίες 
του πληγέντος κτιρίου ή 

β) για απευθείας έκδοση Άδειας Επισκευής και χορή¬ 
γηση Στεγαστικής Συνδρομής (Σ.Σ.), εντός προθεσμίας 
ενός (1) έτους από τη δημοσίευση σε Φ.Ε.Κ. της παρού¬ 
σας απόφασης. Η αίτηση αυτή θα συνοδεύεται από 
πλήρη φάκελο μελέτης επισκευής. 

3. ΣΤΕΓΑΣΤΙΚΗ ΣΥΝΔΡΟΜΗ - ΟΡΟΙ ΚΑΙ ΠΡΟΫΠΟΘΕΣΕΙΣ 

3.1 Στις περιοχές που οριοθετούνται με την παρούσα 
απόφαση χορηγείται από την αρμόδια Υπηρεσία Στε- 
γαστική Συνδρομή (Σ.Σ.) για την επισκευή ή την ανακα- 
τασκευή των κτιρίων που έχουν υποστεί βλάβες από 
τις προαναφερόμενες πυρκαγιές. 

3.2 Δικαιούχοι Σ.Σ. είναι οι ιδιοκτήτες κατά πλήρη ή 
ψιλή κυριότητα των κτιρίων που έχουν υποστεί βλάβες 
και χρήζουν επισκευής ή ανακατασκευής, όπως αναλυ¬ 
τικότερα περιγράφεται στα επόμενα. Σε περιπτώσεις 
συνιδιοκτησίας, κάθε ιδιοκτήτης είναι δικαιούχος κατά 
το ποσοστό της ιδιοκτησίας του επί του οικοπέδου. 

3.3 Η Σ.Σ. συνίσταται από 60% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 40% Άτοκο Δάνειο (Α.Δ.) για τους δικαιούχους δα¬ 
νειολήπτες που χορηγείται από τα Πιστωτικά Ιδρύματα. 

3.4 Σε περίπτωση που στον ίδιο ιδιοκτήτη ανήκαν την 
ημέρα της πυρκαγιάς, περισσότερες της μίας ιδιοκτη¬ 
σίες λειτουργικά ανεξάρτητες ως προς τη χρήση, είτε 
αυτές αποτελούν διηρημένες ιδιοκτησίες, είτε όχι, Δ.Κ.Α. 
δικαιούται μόνο για μία από αυτές, την οποία επιλέγει 
ο ίδιος με Υπεύθυνη Δήλωση του. Για τις υπόλοιπες 
ιδιοκτησίες χορηγείται το σύνολο της Σ.Σ. εξ ολοκλήρου 
υπό μορφή Α.Δ. 

3.5 Για κατοικίες, αποθήκες οποιοσδήποτε χρήσης, 
στάβλους, αγροτικά κτίρια καθώς και αγροικίες εποχια¬ 
κής χρήσης, χορηγείται Σ.Σ. με ανώτατο όριο επιφάνειας 
τα 150 τ.μ. ανά λειτουργικά ανεξάρτητη ιδιοκτησία. 

3.6 Για ανεξάρτητους βοηθητικούς χώρους κατοικίας 
που συμπληρώνουν τη λειτουργικότητα της (χώροι υγι¬ 
εινής, μαγειρεία) χορηγείται Σ.Σ. για επιφάνεια μέχρι 
6 τ.μ. και με ανώτατο όριο συνολικής επιφάνειας κα¬ 
τοικίας και βοηθητικού χώρου τα 150 τ.μ.. 

3.7 Γ ια κτίρια με περισσότερες ανεξάρτητες ιδιοκτη¬ 
σίες (που καθορίζονται είτε με σύσταση οριζόντιας 
ιδιοκτησίας, είτε από την αυτόνομη λειτουργικότητα 
τους) ο κάθε ιδιοκτήτης δικαιούται επιπλέον Σ.Σ. ανά¬ 
λογη με το ποσοστό ιδιοκτησίας του επί των κλειστών 
κοινοχρήστων χώρων και της ρίΐοΐίε και μέχρι εμβαδού 
30 τ.μ. συνολικά. 

3.8 Γ ια κλειστούς χώρους στάθμευσης (ραιΐάηρ), χο¬ 
ρηγείται Σ.Σ. μέχρι εμβαδού 15 τ.μ.. 

3.9 Γ ια Ιερούς Ναούς, χορηγείται Σ.Σ. επί του συνόλου 
της επιφάνειας του πληγέντος κτιρίου. 


3.10 Για κτίρια επαγγελματικής χρήσης, κτηνοτροφικές 
μονάδες και αγροτικές αποθήκες καθώς και κτίρια κοι¬ 
νωφελούς χρήσης, που ανήκουν στο Δημόσιο, Ν.Π.Δ.Δ., 
Ο.Τ.Α. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία, η επιφάνεια θα διαιρείται σε 
τμήματα των 150 τ.μ. Το προκύπτον τελικώς, μετά την 
ως άνω διαίρεση, υπόλοιπο τμήματος, αν έχει επιφά¬ 
νεια μέχρι και 50 τ.μ. θα αμελείται, ενώ αν είναι πάνω 
από 50 τ.μ., τότε θα χορηγείται Σ.Σ. ανάλογα με το 
εμβαδόν του. 

Κάθε τμήμα με επιφάνεια 150 τ.μ. αντιμετωπίζεται ως 
ιδιοκτησία λειτουργικά ανεξάρτητη. Ως εκ τούτου για 
το πρώτο τμήμα η Σ.Σ. θα αποτελείται κατά 60% από 
Δ.Κ.Α. και κατά 40% από Α.Δ., ενώ για τα υπόλοιπα 
τμήματα μόνο από Α.Δ.. 

3.11 Γ ια κτίρια, τα οποία είναι χαρακτηρισμένα δια¬ 
τηρητέα σύμφωνα με το Φ.Ε.Κ. δημοσίευσης της από¬ 
φασης χαρακτηρισμού ή είχε αρχίσει η διαδικασία χα¬ 
ρακτηρισμού τους πριν την ημέρα των πυρκαγιών του 
θέματος, χορηγείται Σ.Σ. ως ακολούθως: 

α) Γ ια κτίρια, που έχει χαρακτηριστεί διατηρητέα μόνο 
η όψη, χορηγείται Σ.Σ. με ανώτατο όριο επιφάνειας τα 
150 τ.μ. ανά λειτουργικά ανεξάρτητη ιδιοκτησία. 

β) Για κτίρια, που είναι χαρακτηρισμένα διατηρητέα 
στο σύνολο τους, χορηγείται Σ.Σ. επί του συνόλου της 
επιφάνειας του πληγέντος κτιρίου. 

3.12 Στις περιπτώσεις που δε χορηγείται στο δικαιούχο 
δάνειο από Πιστωτικό Ιδρυμα ή ο ίδιος δεν επιθυμεί 
τη λήψη του, δύναται να λάβει μόνο τη Δ.Κ.Α. από την 
αρμόδια Υπηρεσία. 

3.13 Δε χορηγείται Στεγαστική Συνδρομή στις ακό¬ 
λουθες περιπτώσεις: 

α) σε κτίρια που κατά την ημέρα των πυρκαγιών του 
θέματος ήταν εγκαταλειμμένα κατά την κρίση της αρ¬ 
μόδιας Υπηρεσίας. 

Εγκαταλειμμένο κτίριο, είναι το κτίριο το οποίο πα¬ 
ρουσιάζει εμφανή στοιχεία εγκατάλειψης όπως π.χ. 
έλλειψη εξωτερικών κουφωμάτων, βλάβες στα δομικά 
στοιχεία (στέγη, πατώματα κ.λπ.), που εμφανώς προϋ- 
πήρχαν των πυρκαγιών του θέματος και οφείλονται σε 
απόλυτη εγκατάλειψη. 

Προκειμένου να γίνει άρση του χαρακτηρισμού του 
εγκαταλελειμμένου πρέπει το κτίριο να ήταν στοιχει¬ 
ωδώς κατοικήσιμο πριν το συμβάν και ο ιδιοκτήτης να 
προσκομίσει βεβαιώσεις Οργανισμών Κοινής Ωφελείας 
(Ο.Κ.Ω.), καθώς και δηλώσεις (Ε1), (Ε2) και (Ε9) των τε¬ 
λευταίων τριών προηγούμενων ετών από τις πυρκαγιές 
του θέματος. 

β) σε κτίρια πρόχειρης κατασκευής (π.χ. κτίρια από 
φύλλα λαμαρίνας, φύλλα μοριοσανίδας, κ.λπ.). 

3.14 Στις περιπτώσεις κτιρίων που ανήκουν σε επιχει¬ 
ρήσεις ισχύουν επιπλέον τα ακόλουθα: 

α) Η Σ.Σ. και τυχόν άλλες πληρωμές που λαμβάνονται 
για την αποκατάσταση των ζημιών των κτιρίων, συμπε¬ 
ριλαμβανομένων των πληρωμών στο πλαίσιο ασφαλι¬ 
στηρίων συμβολαίων, δεν πρέπει να υπερβαίνουν το 
100% του κόστους αποκατάστασης της ζημίας, όπως 
αυτό αποδεικνύεται από τα σχετικά τιμολόγια προμήθει¬ 
ας υλικών και παροχής υπηρεσιών, ή το αναγραφόμενο 
στο συμβόλαιο αγοραπωλησίας τίμημα στην περίπτωση 
αγοράς κτιρίου. Σε αντίθετη περίπτωση περικόπτεται 
αναλόγως η Σ.Σ. και επιστρέφεται από τον δικαιούχο 
το υπερβάλλον ποσό που τυχόν έχει ήδη καταβληθεί. 

β) Βάσει της παρούσας, χορηγείται Σ.Σ. στους ιδιο¬ 
κτήτες ακινήτων για την αποκατάσταση των ζημιών, 
εφόσον δεν έχει εγκριθεί η λήψη αποζημίωσης από 
άλλον δημόσιο φορέα για τις ίδιες ζημιές. 

γ) Η Έγκριση Σ.Σ. Ανακατασκευής ή Αποπεράτωσης ή 
Αυτοστέγασης καθώς και η Αδεια Επισκευής του πλη- 
γέντος κτιρίου, πρέπει να χορηγείται εντός τεσσάρων 
(4) ετών από την εκδήλωση του γεγονότος. Εντός του 
ίδιου χρονικού διαστήματος, πρέπει να συνάπτεται η 
δανειστική σύμβαση με τα Πιστωτικά ιδρύματα για τη 
χορήγηση δανείου. 

Στις περιπτώσεις κτιρίων που ανήκουν σε επιχειρή¬ 
σεις που δραστηριοποιούνται στην πρωτογενή γεωργική 
παραγωγή ή σε επιχειρήσεις που δραστηριοποιούνται 
στην παραγωγή, τη μεταποίηση και την εμπορία προϊ¬ 
όντων αλιείας και υδατοκαλλιέργειας, το σύνολο της 
Σ.Σ. καταβάλλεται εντός τεσσάρων (4) ετών από την 
εκδήλωση του γεγονότος. 

δ) Όλα τα σχετικά δικαιολογητικά έγγραφα που αφο¬ 
ρούν τη χορήγηση της Σ.Σ. διατηρούνται για χρονικό 
διάστημα τουλάχιστον δέκα (10) ετών από την καταβολή 
της τελευταίας δόσης της Δ.Κ.Α. ή του Α.Δ.. Η υπο¬ 
χρέωση αυτή αφορά και στα πιστωτικά ιδρύματα που 
χορηγούν τα σχετικά δάνεια. 

Ως επιχείρηση, νοείται κάθε οντότητα, ανεξάρτητα 
από τη νομική της μορφή, που ασκεί οικονομική δρα¬ 
στηριότητα. Σε αυτές περιλαμβάνονται ειδικότερα αυ- 
ταπασχολούμενα άτομα και οικογενειακές επιχειρήσεις 
που ασκούν βιοτεχνική ή άλλη δραστηριότητα, καθώς 
και προσωπικές εταιρείες ή ενώσεις προσώπων που 
ασκούν τακτικά μια οικονομική δραστηριότητα. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
αρμόδια Υπηρεσία ως: 

α) Ολοσχερώς κατεστραμμένα - Κατεδαφιστέα 
β) Υπέρμετρης δαπάνης επισκευής (ασύμφορα), 
γ) Κτίρια που υπέστησαν ολοσχερή κατάρρευση από 
τις πυρκαγιές του θέματος ή κατεδαφίστηκαν αμέσως 
μετά από αυτήν, με εντολή Δημόσιας ή Δημοτικής Αρχής 
για λόγους δημόσιας ασφάλειας, χωρίς να έχουν εκδοθεί, 
από την αρμόδια Υπηρεσία, Εκθέσεις Αυτοψίας Ολοσχε¬ 
ρούς Καταστροφής Πυρόπληκτων Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παρ. 2 της παρούσας απόφασης) αίτηση στην αρ¬ 
μόδια Υπηρεσία για το συγκεκριμένο κτίριο. 

ϋ. Υπάρχουν παραστατικά στοιχεία διαπίστωσης της 
ύπαρξης του κτιρίου (π.χ. φωτογραφίες, αεροφωτογρα¬ 
φίες), διαπίστωσης του εμβαδού και της χρήσης του 
(π.χ. οικοδομική άδεια, συμβόλαια, αποδείξεις Ο.Κ.Ω., Ε9). 

μι. Υπάρχουν στοιχεία ότι το κτίριο δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοι¬ 
νοτικών Τελών, Ε1, Ε2, κ,λπ.). 

ίν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά τις πυρκαγιές του θέ¬ 
ματος ή ότι το κτίριο κατέρρευσε από αυτήν. 

δ) Ολοσχερώς κατεστραμμένα λόγω απώλειας αντο¬ 
χής βάση μετρήσεων και εργαστηριακών ελέγχων. 

4.2 Η ανακατασκευή των πληγέντων κτιρίων που βρί¬ 
σκονται στην Πολεοδομική Ενότητα Καρέα γίνεται στο 
οικόπεδο που υπήρχε το πληγέν κτίριο ή σε άλλο οικό¬ 
πεδο ιδιοκτησίας του δικαιούχου εντός του ίδιου Δήμου. 


Η ανακατασκευή των πληγέντων κτιρίων που βρίσκο¬ 
νται στη Δημοτική Ενότητα Βοιών γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 
ιδιοκτησίας του δικαιούχου εντός της ίδιας Δημοτικής 
Ενότητας. 

Σε περίπτωση που το οικόπεδο του δικαιούχου ρυμο- 
τομείται ή δεν μπορεί να κατασκευαστεί το νέο κτίριο 
εντός αυτού για οποιαδήποτε νόμιμη αιτία, μπορεί να 
κατασκευαστεί το νέο κτίριο σε άλλο ιδιόκτητο οικόπε¬ 
δο του δικαιούχου εντός της Περιφερειακής Ενότητας, 
που βρισκόταν το πληγέν κτίριο. 

4.3 Χορηγείται Σ.Σ. ανακατασκευής, σύμφωνα με τα 
παρακάτω: 

α) Για κατοικίες και για ανεξάρτητους βοηθητικούς 
χώρους κατοικίας που συμπληρώνουν τη λειτουργικό¬ 
τητα της (χώροι υγιεινής, μαγειρεία), το ποσό των € 600 
ανά τ.μ. 

β) Γ ια Ιερούς Ναούς, το ποσό των € 500 ανά τ.μ. Ειδι- 
κώς για την ανακατασκευή κωδωνοστασίων και μόνο, 
χορηγείται € 150 ανά κυβικό μέτρο. 

γ) Γ ια κτίρια επαγγελματικής χρήσης, κοινωφελούς 
χρήσης που ανήκουν στο Δημόσιο, Ν.Π.Δ.Δ., Ο.Τ.Α. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή 
σε Σωματεία, κλειστούς κοινοχρήστους χώρους καθώς 
και κλειστούς χώρους στάθμευσης (ραιΐάηρ), το ποσό 
των € 400 ανά τ.μ. 

δ) Γ ια κτηνοτροφικές μονάδες, αγροτικές αποθήκες, 
αποθήκες οποιοσδήποτε χρήσης, στάβλους, αγροτικά 
κτίρια, αγροικίες εποχιακής χρήσης καθώς και ρίΐοΐίε, 
το ποσό των € 200 ανά τ.μ. 

ε) Για υπόγειους χώρους, όπως αυτοί ορίζονται από 
τον Ν.Ο.Κ., χορηγείται ποσό Σ.Σ. που αντιστοιχεί στο 
70% της εκάστοτε ισχύουσας τιμής μονάδας για ανα¬ 
κατασκευή, ανάλογα με τη χρήση. 

στ) Για κατασκευές βοηθητικής χρήσης στο δώμα 
οικοδομών π.χ. απολήξεις κλιμακοστασίων, ανελκυστή¬ 
ρων κ,λπ. χορηγείται Σ.Σ. που αντιστοιχεί στο 50% της 
εκάστοτε ισχύουσας τιμής μονάδας για ανακατασκευή, 
ανάλογα με τη χρήση. 

ζ) Γ ια κτίρια που η κατασκευή τους δεν είχε ολοκλη¬ 
ρωθεί μέχρι την ημέρα των πυρκαγιών του θέματος, 
χορηγείται Σ.Σ. ανάλογα με το ποσοστό των εργασιών 
που είχαν εκτελεστεί, βάσει πίνακα της Δ.Α.Ε.Φ.Κ.. 

η) Γ ια κτίρια, τα οποία είναι χαρακτηρισμένα διατηρη¬ 
τέα σύμφωνα με το Φ.Ε.Κ. δημοσίευσης της απόφασης 
χαρακτηρισμού) ή είχε αρχίσει η διαδικασία χαρακτη¬ 
ρισμού τους πριν την ημέρα των πυρκαγιών του θέμα¬ 
τος και κρίνονται κατεδαφιστέα και εφόσον μετά την 
κατεδάφιση του κτιρίου δεν αίρεται ο χαρακτηρισμός 
του ως διατηρητέου, χορηγείται Σ.Σ. ως ακολούθως: 

ί) Γ ια κτίρια, που έχει χαρακτηριστεί διατηρητέα μόνο 
η όψη, χορηγείται Σ.Σ. ανακατασκευής της όψης με χρή¬ 
ση του τιμολογίου επισκευής της υπηρεσίας για διατη¬ 
ρητέα κτίρια και ανακατασκευής του υπολοίπου κτιρίου 
με τις τιμές που ισχύουν για την αντίστοιχη κατηγορία 
κτιρίου, όπως αναφέρονται στις σχετικές παραγράφους. 

ϋ) Γ ια κτίρια, που είναι χαρακτηρισμένα διατηρητέα 
στο σύνολο τους, οι προαναφερόμενες τιμές Σ.Σ. προ¬ 
σαυξάνονται κατά 20% ανάλογα με τη χρήση των κτι¬ 
ρίων. 

θ) Ο δικαιούχος υποχρεούται να ανακατασκευάσει 
κτίριο εμβαδού τουλάχιστον ίσο με το 75% του εμβα¬ 
δού (ή του όγκου στις περιπτώσεις επαγγελματικών 

χώρων) του κατεδαφιστέου κτιρίου με βάση το οποίο 
υπολογίστηκε η Σ.Σ.. Στην περίπτωση που το ανακατα¬ 
σκευαζόμενο κτίριο έχει εμβαδόν μικρότερο του 75% 
του εμβαδού του κατεδαφιστέου κτιρίου, η Σ.Σ. θα υπο¬ 
λογίζεται αναλογικά. 

5. ΑΥΤΟΣΤΕΓΑΣΗ 

Α. Εγκρίνεται όπως η Σ.Σ. για ανακατασκευή χρη¬ 
σιμοποιηθεί για αυτοστέγαση (αγορά έτοιμου ή υπό 
ανέγερση κτιρίου). 

Το αγοραζόμενο κτίριο θα πρέπει να είναι εντός του 
Δήμου Βύρωνα όταν το πληγέν κτίριο είναι στην Πολε- 
οδομική Ενότητα Καρέα ή εντός της Δημοτικής Ενότη¬ 
τας Βοιών όταν αντίστοιχα το πληγέν κτίριο είναι στην 
προαναφερόμενη Δημοτική Ενότητα, να είναι νομίμως 
υφιστάμενο και να έχει εμβαδόν ίσο τουλάχιστον με το 
75% του εμβαδού που υπολογίστηκε η Σ.Σ. προκειμένου 
να χορηγηθεί ολόκληρο το ποσό. Στην περίπτωση που 
το νέο κτίριο έχει μικρότερο εμβαδόν η Σ.Σ. θα υπολο¬ 
γίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 

Το κτίριο που αγοράζεται θα πρέπει να μην είναι 
πρόχειρη κατασκευή και να μην παρουσιάζει βλάβες 
από φυσική καταστροφή που δεν έχουν νομίμως απο¬ 
κατασταθεί. 

Ο ενδιαφερόμενος πριν την αγορά του κτιρίου, θα 
πρέπει να γνωστοποιήσει στην αρμόδια Υπηρεσία τα 
στοιχεία του κτιρίου που πρόκειται να αγοράσει και η 
αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κλπ.). Στις περιπτώ¬ 
σεις που το κτίριο, στο οποίο πραγματοποιείται η αυ¬ 
τοστέγαση, δεν έχει οικοδομική άδεια (κτίσματα προ 
του 1955), η στατική επάρκεια του κτιρίου, θα πρέπει να 
βεβαιώνεται από δύο ιδιώτες Πολιτικούς Μηχανικούς. 

Β. Εγκρίνεται όπως η Σ.Σ. για ανακατασκευή χρησι¬ 
μοποιηθεί για αποπεράτωση ιδιόκτητου κτιρίου που 
βρίσκεται είτε στο ίδιο οικόπεδο που υπήρχε το πληγέν 
κτίριο ή σε άλλο οικόπεδο ιδιοκτησίας του δικαιούχου 
εντός του Δήμου Βύρωνα όταν το πληγέν κτίριο είναι 
στην Πολεοδομική Ενότητα Καρέα ή εντός της Δημοτι¬ 
κής Ενότητας Βοιών όταν αντίστοιχα το πληγέν κτίριο 
είναι στην προαναφερόμενη Δημοτική Ενότητα. Στην 
περίπτωση που το οικόπεδο του δικαιούχου ρυμοτο- 
μείται ή δεν μπορεί να κατασκευαστεί το νέο κτίριο 
εντός αυτού για οποιαδήποτε νόμιμη αιτία, μπορεί να 
αποπερατώσει άλλο ιδιόκτητο κτίριο σε άλλο ιδιόκτη¬ 
το οικόπεδο εντός της Περιφερειακής Ενότητας, που 
βρισκόταν το πληγέν κτίριο. Επισημαίνεται ότι η Σ.Σ. 
χορηγείται ανάλογα με το ποσοστό των εργασιών που 
υπολείπονται για την αποπεράτωση του κτιρίου, βάσει 
πίνακα της Δ.Α.Ε.Φ.Κ.. 

6. ΕΠΙΣΚΕΥΕΣ ΚΤΙΡΙΩΝ 

6.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χαρακτηρίζονται από την αρ¬ 
μόδια Υπηρεσία ως επισκευάσιμα. 

6.2 Για την επισκευή όλων των κτιρίων, η Σ.Σ. υπολογί¬ 
ζεται ανάλογα με τις ζημιές που παρουσιάζει το κτίριο 
και σύμφωνα με το Τιμολόγιο Επισκευών της Δ.Α.Ε.Φ.Κ., 


το οποίο έχει εγκριθεί με τη με αρ. πρωτ. οικ.6772/ 
Β9β/19-12-2011 (Φ.Ε.Κ. 3201/Β730-12-2011) απόφαση Υφυ¬ 
πουργού Υ.ΜΕ.ΔΙ. Απαραίτητη προϋπόθεση το κτίριο 
να χρησιμοποιείται και οι ζημιές να προέρχονται από 
τις πυρκαγιές του θέματος και όχι από εγκατάλειψη. 

6.3 Χορηγείται Σ.Σ. επισκευής κτιρίου, σύμφωνα με 
τα παρακάτω: 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέροντα 
στοιχεία, καθορίζεται σε € 450 ανά τ.μ., ανά λειτουργικά 
ανεξάρτητη ιδιοκτησία. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 250 ανά τ.μ., ανά λειτουργικά ανεξάρ¬ 
τητη ιδιοκτησία. 

• Η Σ.Σ. επισκευής δεν μπορεί να υπερβαίνει τη Σ.Σ. 
ανακατασκευής του κτιρίου σε περίπτωση που αυτό 
ανακατασκευαζόταν. 

• Για κτίρια που είναι χαρακτηρισμένα διατηρητέα στο 
σύνολο τους, σύμφωνα με το Φ.Ε.Κ. δημοσίευσης της 
απόφασης χαρακτηρισμού ή είχε αρχίσει η διαδικασία 
χαρακτηρισμού τους πριν την ημέρα των πυρκαγιών 
του θέματος, τα προαναφερόμενα ανώτατα όρια της 
χορηγούμενης Σ.Σ., προσαυξάνονται κατά 20%. 

6.4 Οι ιδιοκτήτες των κτιρίων που κρίνονται επι- 
σκευάσιμα μπορούν να χρησιμοποιήσουν τη Σ.Σ., που 
αναλογεί στην επισκευή του πληγέντος κτίσματος, για 
ανακατασκευή ή αυτοστέγαση ή αποπεράτωση με τους 
περιορισμούς που τίθενται στα προηγούμενα, εφόσον 
κατεδαφίσουν το κτίριο με δικές τους δαπάνες. 

6.5 Ειδικότερα για την αποκατάσταση ζημιών σε κτι- 
ριακές εγκαταστάσεις επιχειρήσεων και επαγγελματι¬ 
κών χώρων η Σ.Σ. επιτρέπεται να χορηγηθεί, με τους 
ίδιους όρους και στους μισθωτές ή σε όσους έχουν από 
οποιαδήποτε νόμιμη αιτία, αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση, εκ μέρους των ιδιοκτητών μέσα σε 45 
ημέρες από τη δημοσίευση στην Εφημερίδα της Κυβερ- 
νήσεως της Κοινής Υπουργικής Απόφασης Οριοθέτησης 
της πληγείσας περιοχής από την πυρκαγιά. Μετά την 
πάροδο των 45 ημερών το δικαίωμα υποβολής αίτησης 
για χορήγηση Σ.Σ. μπορεί να ασκηθεί και από τον ενοι¬ 
κιαστή για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των 
δόσεων του δανείου βαρύνει τον ιδιοκτήτη. 

7. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
Σ.Σ. 

Α) Ανακατασκευή ή αυτοστέγαση ή αποπεράτωση 
κτιρίου 

Α1) Το ποσό της Σ.Σ. για ανακατασκευή κτιρίου ή αυ¬ 
τοστέγαση (εφόσον αγοράζεται κτίριο υπό ανέγερση) 

χορηγείται από την αρμόδια Υπηρεσία σε τρεις ισό¬ 
ποσες δόσεις, η πρώτη από τις οποίες καταβάλλεται 
με την'Εγκριση χορήγησης Στεγαστικής Συνδρομής και 
οι επόμενες δύο ανάλογα με την πρόοδο των εργασιών 
στην οικοδομή. 

Το ποσό της Σ.Σ. για αποπεράτωση κτιρίου, χορηγείται 
από την αρμόδια Υπηρεσία σε δύο ισόποσες δόσεις, η 
πρώτη από τις οποίες καταβάλλεται με την'Εγκριση 
χορήγησης Στεγαστικής Συνδρομής και η δεύτερη με 
την ολοκλήρωση των εργασιών στην οικοδομή. 

Α2) Το ποσό της Σ.Σ. για αυτοστέγαση, εφόσον αγορά¬ 
ζεται έτοιμο κτίριο, χορηγείται εφάπαξ, με την προσκό- 

μίση οριστικού συμβολαίου αγοράς και πιστοποιητικού 
μεταγραφής. 

Στις παραπάνω περιπτώσεις απαιτείται, η βεβαιωμέ¬ 
νη κατεδάφιση του πληγέντος κτιρίου με μέριμνα του 
ιδιοκτήτη. 

Β) Επισκευή κτιρίου 

Το ποσό της Σ.Σ. για επισκευή κτιρίου, χορηγείται 
σε δύο ισόποσες δόσεις, η πρώτη από τις οποίες κα¬ 
ταβάλλεται με την έκδοση της Άδειας Επισκευής και 
η δεύτερη με την περαίωση των εργασιών, εκτός από 
τις περιπτώσεις που το εγκεκριμένο ποσό είναι μέχρι 
€ 5.000, οπότε θα χορηγείται εφάπαξ. 

Σε κάθε περίπτωση, οι δικαιούχοι Σ.Σ. υποχρεούνται 
μετά την ολοκλήρωση των εργασιών αποκατάστασης 
των κτιρίων τους, να υποβάλλουν αίτηση στην αρμόδια 
Υπηρεσία για χορήγηση Βεβαίωσης Περαίωσης Εργα¬ 
σιών, εντός του χρόνου ισχύος της αδείας. 

8. ΝΕΟΙ ΚΤΗΤΟΡΕΣ 

1. Είναι δυνατή η χορήγηση Σ.Σ. και στους νέους κτή¬ 
τορες των ακινήτων, ασχέτως του τρόπου αποκτήσεως 
και του είδους της ιδιοκτησίας που έχουν επ’ αυτού. 
Απαραίτητη όμως προϋπόθεση είναι, οι νέοι κτήτορες 
να έχουν υποβάλλει εμπρόθεσμα αρχική αίτηση με τα 
απαιτούμενα δικαιολογητικά, σύμφωνα με τις εκάστοτε 
ισχύουσες διατάξεις, καινά έχει μεταβιβαστεί το δικαίω¬ 
μα της Σ.Σ. στη συμβολαιογραφική πράξη. 

Δωρεάν Κρατική Αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι 
ιδιοκτήτες, αποδεδειγμένα (με υποβολή υπευθύνων δη¬ 
λώσεων) δεν έχουν λάβει Δ.Κ.Α. για άλλο πληγέν κτίριο, 
από τις πυρκαγιές του θέματος. 2. Είναι δυνατή η χορή¬ 
γηση Σ.Σ. και στους νέους κτήτορες, που απέκτησαν τη 
πλήρη κυριότητα του ακινήτου με γονική παροχή, μετά 
την λήξη των προθεσμιών αρχικών αιτήσεων, χωρίς να 
έχει υποβληθεί εμπρόθεσμη αίτηση από το νέο κτήτορα. 
Στην περίπτωση αυτή αρκεί μόνο η εμπρόθεσμη υπο¬ 
βολή αίτησης από τον αρχικό ιδιοκτήτη του ακινήτου. 

9. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ.Δ. οι αναφερόμενες 
στα προηγούμενα τιμές Σ.Σ. μπορούν να προσαυξά¬ 
νονται μέχρι 20% εφ’ όσον τα κτίρια που ανακατα¬ 
σκευάζονται (στο ίδιο οικόπεδο με το αρχικό κτίριο) ή 
επισκευάζονται, ευρίσκονται σε δυσπρόσιτες περιοχές, 
εξ’ αιτίας των οποίων δυσχεραίνεται σε μεγάλο βαθμό η 
προσκόμιση υλικών και μηχανημάτων για την εκτέλεση 
των εργασιών. 

10. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

11. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗΓΗ¬ 
ΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανακα- 
τασκευής κτιρίου ορίζεται σε δεκαπέντε (15) χρόνια, η δε 

εξόφληση τους θα πραγματοποιηθεί σε ισόποσες εξα¬ 
μηνιαίες ή ετήσιες χρεολυτικές δόσεις, η πρώτη από τις 
οποίες θα καταβληθεί είκοσι τέσσερις (24) μήνες μετά 
την υπογραφή της δανειστικής σύμβασης. 

Η συνολική διάρκεια των δανείων επισκευής ή ανα- 
κατασκευής διατηρητέων κτιρίων ορίζεται σε είκοσι 


πέντε (25) χρόνια, η δε εξόφληση τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της δανειστικής 
σύμβασης. 

Τα δάνεια βαρύνονται με επιτόκιο ίσο προς αυτό 
των εντόκων γραμματίων δημοσίου δωδεκάμηνης 
διάρκειας της εκάστοτε τελευταίας εκδόσεως που 
χρονικά προηγείται της έναρξης κάθε περιόδου εκτο- 
κισμού των δανείων, προσαυξημένο κατά 10%, χωρίς 
άλλη προσαύξηση για προμήθεια κτλ, επιδοτούμενο 
κατά 100% από τον λογαριασμό του Ν. 128/1975 (Φ.Ε.Κ. 
178/Α728-08-1975). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

12. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από τον 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Για ποσά μέχρι € 10.000 δεν απαιτείται εγγραφή υπο¬ 
θήκης. 

Τα Πιστωτικά Ιδρύματα δύναται να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τις πυρκαγιές του θέματος και στις περιπτώ¬ 
σεις που υπάρχει αδυναμία προσφοράς ακινήτου για 
εγγραφή υποθήκης, προς διασφάλιση του δανείου. Είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς 
Ναούς, ως προς τους οποίους έχουν εφαρμογή οι γε¬ 
νικώς ισχύουσες διατάξεις. 

13. ΜΗ ΤΗΡΗΣΗ ΟΡΩΝ 

13.1 Με ειδικό όρο των οικείων δανειστικών συμβά¬ 
σεων, θα καθορίζεται ρητά ότι, σε περίπτωση υποβολής 
από τους δικαιούχους δανείων ή τους νέους κτήτορες, 
ανακριβών δηλώσεων ή σε περίπτωση μη εκπλήρωσης 
των υποχρεώσεων, που θα αναλάβουν με όσα προβλέ- 
πονται στην παρούσα απόφαση (π.χ. έκδοση βεβαίωσης 
περαίωσης εργασιών) και γενικά στις διατάξεις που 
αφορούν στην αποκατάσταση των πυρόπληκτων κτι¬ 
ρίων, θα υπόκεινται πέρα από τις νόμιμες κυρώσεις και 
στις ακόλουθες αθροιστικά: 

α) Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγησή 
του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

13.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέους κτήτορες ανακριβών δηλώ¬ 
σεων ή σε περίπτωση μη εκπλήρωσης των υποχρεώ¬ 
σεων που θα αναλάβουν με βάση όσα προβλέπονται 
στην παρούσα απόφαση (π.χ. έκδοση βεβαίωσης 
περαίωσης εργασιών) και γενικά στις διατάξεις που 

αφορούν στην αποκατάσταση των πυρόπληκτων κτι¬ 
ρίων, θα επιστρέφεται εντόκως με επιτόκιο υπερημερίας 
το κοινώς ισχύον για κάθε περίπτωση υπερημερίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2015 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΑΣ, 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

ΠΑΝΑΓΙΩΤΗΣ ΚΟΥΡΟΥΜΠΛΗΣ ΓΕΩΡΓΙΟΣ ΣΤΑΘΑΚΗΣ 

ΟΙΚΟΝΟΜΙΚΩΝ ΥΠΟΔΟΜΩΝ ΜΕΤΑΦΟΡΩΝ ΚΑΙ ΔΙΚΤΥΩΝ 

ΕΥΚΛΕΙΔΗΣ ΤΣΑΚΑΛΩΤΟΣ ΧΡΗΣΤΟΣ ΣΠΙΡΤΖΗΣ 
-*- 

(3) 

1η τροποποίηση της υπ’ αριθμ. 18827/5992/Π08/6/00036/ 
Σ/Ν.3908/2011/12-3-2014 απόφασης του Περιφε¬ 
ρειάρχη Πελοποννήσου, περί «υπαγωγής επενδυτικού 
σχεδίου της επιχείρησης «Αγρόπολυ Πύλου, Ελαι- 
ουργική Ενεργειακή Ετερόρρυθμη Εταιρεία» με δ.τ. 
«ΑΘΒΟΡΟίΥ ΠΚΚ», στην κατηγορία της Περιφερεια¬ 
κής Συνοχής των Γενικών Επενδυτικών Σχεδίων του 
άρθρου 6 του Ν. 3908/2011 (1η Περίοδος 2013), όπως 
ισχύει, για την ενίσχυσή της με το κίνητρο της επι¬ 
χορήγησης», η οποία δημοσιεύθηκε στο Φ.Ε.Κ. 783/ 
Β713-3-2014. 

Με την υπ’ αριθμ. 123801/46432/Π08/6/00036/Σ/Ν. 
3908/2011/30-9-2015 απόφαση του Περιφερειάρχη Πε¬ 
λοποννήσου, τροποποιείται η υπ’ αριθμ. 18827/5992/ 
Π08/6/00036/Σ/Ν.3908/2011/12-3-2014 απόφαση του 
Περιφερειάρχη Πελοποννήσου περί «υπαγωγής επεν¬ 
δυτικού σχεδίου της επιχείρησης «Αγρόπολυ Πύλου, 
Ελαιουργική, Ενεργειακή Ετερόρρυθμη Εταιρεία» με δ.τ. 
«ΑΟΒΟΡΟΙΥ ΠΚΚ», στην κατηγορία της Περιφερειακής 
Συνοχής των Γ ενικών Επενδυτικών Σχεδίων του άρθρου 
6 του Ν. 3908/2011 (1η Περίοδος 2013), όπως ισχύει, για 
την ενίσχυση της με το κίνητρο της επιχορήγησης», 
που αναφέρεται στην δημιουργία μονάδας επεξεργα¬ 
σίας και τυποποίησης ελαιολάδου και βρώσιμης ελιάς, 
στη θέση Άγιος Αθανάσιος, Τ.Κ Παπουλίων, του Δήμου 
Πύλου-Νέστορος, της Περιφέρειας Πελοποννήσου (Π.Ε. 
Μεσσηνίας), ως προς την νομική μορφή της επιχείρησης 
(φορέας της επένδυσης) και συγκεκριμένα από «Αγρό- 
πολυ Πύλου, Ελαιουργική, Ενεργειακή Ετερόρρυθμη 
Εταιρεία» με δ.τ. «ΑΘΒΟΡΟίΥ ΠΚΚ» σε «Αγρόπολυ Πύ¬ 
λου, Ελαιουργική, Ενεργειακή Ανώνυμη Εταιρεία» με δ.τ. 
«Αγρόπολυ Πύλου Α.Ε.». 


Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 

ΠΕΤΡΟΣ ΤΑΤΟΥΛΗΣ 

-♦- 

Αριθμ. 793 (4) 

Καθορισμός αρμοδιότητας κάθε Κέντρου Προώθησης 
Απασχόλησης (ΚΠΑ2) και κάθε Εκπαιδευτικής Μονά¬ 
δας του Οργανισμού Απασχόλησης Εργατικού Δυ¬ 
ναμικού (Ο.Α.Ε.Δ.). 

Η ΔΙΟΙΚΗΤΡΙΑ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του άρθρου 64 παρ. 1 του Ν. 3996/2011 
(ΦΕΚ Α' 170). 

2. Τις διατάξεις του άρθρου 4 παρ. 4γ) και του άρθρου 
5 παρ. 1 του Ν. 2956/2011 (ΦΕΚ Α' 258). 

3. Τις διατάξεις του Β.δ. 404/1971 (ΦΕΚ Α' 123), όπως 
ισχύουν. 

4. Τις διατάξεις του Β.δ. 405/1971 (ΦΕΚ Α' 123) όπως 
ισχύουν. 

5. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη (αλλά περι¬ 
στολή αυτής) εις βάρος του προϋπολογισμού του Ορ¬ 
γανισμού Απασχόλησης Εργατικού Δυναμικού (Ο.Α.Ε.Δ.), 
αποφασίζουμε: 

Άρθρο Μόνο 

1. Ως αρμοδιότητα κάθε Κέντρου Προώθησης Απα¬ 
σχόλησης (ΚΠΑ2) και κάθε Εκπαιδευτικής Μονάδας 
του Οργανισμού Απασχόλησης Εργατικού Δυναμικού 
(Ο.Α.Ε.Δ.) καθορίζεται η δυνατότητά τους να διενερ¬ 
γούν πρόχειρους διαγωνισμούς για τη σύναψη δημο¬ 
σίων συμβάσεων παροχής υπηρεσιών καθαριότητας και 
φύλαξης του Κέντρου ή της Εκπαιδευτικής Μονάδας, 
κατά περίπτωση. 

2. Οι πρόχειροι διαγωνισμοί της προηγούμενης παρα¬ 
γράφου διενεργούνται σύμφωνα με τη νομοθεσία περί 
Προμηθειών Δημοσίου που ισχύει κάθε φορά. 

3. Τις συμβάσεις με τους αναδόχους υπογράφουν οι 
Προϊστάμενοι των ΚΠΑ2 και των Εκπαιδευτικών Μονά¬ 
δων ή οι κατά νόμον αναπληρωτές τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2015 

Η Διοικήτρια 
ΜΑΡΙΑ ΚΑΡΑΜΕΣΙΝΗ 

